पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। माणक चौक पुलिस ने बुधवार देर रात जौहरी बाजार में चोरी का माल बेचने आए नकबजन को गिरफ्तार कर लिया। गुरुवार को उसे कोर्ट में पेश कर दो दिन के रिमांड पर लिया गया। पुलिस ने महेन्द्र के मकान से करीब 10 लाख रुपए के सोने-चांदी के जेवर बरामद किए।
डीसीपी महेन्द्र सिंह ने बताया कि आरोपी सागर रोड आमेर निवासी महेन्द्र सिंह (25) पुत्र नवाब सिंह है। उसके खिलाफ माणक चौक के केसरीचंद गांधी ने माणक चौक थाने में चोरी का मामला दर्ज कराया था। आरोपी की तलाश के लिए पुलिस टीम गठित कर जांच शुरू कर दी गई थी।
पुलिस टीम को बुधवार को मुखबिर से सूचना मिली थी कि जौहरी बाजार में महेन्द्र नाम का व्यक्ति चोरी का माल बेचने आया, जो पहले केसरीचंद के पास नौकरी करता था। आरोपी के पास हजार-हजार के नए नोट थे। पुलिस ने शक के आधार पर महेंद्र के घर दबिश दी। पूछताछ के बाद 94 ग्राम सोना बरामद किया। उसने केसरीचंद के घर से चोरी करना भी कबूल लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn